
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  6
din 28 ianuarie 2016
       privind casarea mijloacelor fixe şi a obiectelor de inventar din evidenţele 
Spitalului Municipal Sighişoara

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 464/11.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere:

· Procesele - verbale de constatare de la nr. 242 la nr. 246 din data de 09.11.2015 şi Devizele Estimative ale Centrului Service de Aparatură Medicală Mureş;

· Procesul - verbal cu nr. 7 din data de 25.11.2015 al firmei S.C. ROCOTEC S.R.L. privind aparatura hardware;

· Memoriul Justificativ al Comisiei de casare din cadrul Spitalului Municipal Sighişoara, înregistrat cu nr. 4219/10.10.2015;

· Tabelul centralizator cu Obiectele de inventar propuse pentru casare în anul 2015, aferente listelor de inventar din anul 2015 - anexa nr. 1;

· Situaţia mijloacelor fixe propuse a se casa în anul 2015, aferente inventarierii anului 2015 - anexa nr. 2;

· Aprobarea propunerilor de casare de către Comitetul Director, menţionată în şedinţa acestuia din data de 23.11.2015 şi consemnată în procesul - verbal cu nr. 50 din data de 23.11.2015, încheiat de acesta;

· Procesul - verbal cu nr. 13 din data de 26.11.2015 al Consiliului de Administraţie al Spitalului Municipal Sighişoara, prin care se aprobă propunerile de casare făcute de Comitetul Director;


Având în vedere prevederile Legii nr. 95/2006 privind reforma în domeniul sănătăţii, republicată, cu modificările şi completările ulterioare;


Având în vedere prevederile art. 7 alin. (1) din Legea contabilităţii nr. 82/1991, republicată, cu modificările şi completările ulterioare;

Având în vedere prevederile H.G. nr. 841/1995 privind procedurile de transmitere fără plată şi de valorificare a bunurilor aparținând instituțiilor publice, cu modificările şi completările ulterioare;

Având în vedere prevederile H.G. nr. 909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale şi necorporale, modificată şi completată prin O.G. nr. 54/1997, cu modificările şi completările ulterioare;

Având în vedere prevederile O.G. nr. 81/2003 privind reevaluarea şi amortizarea activelor fixe aflate în patrimoniul instituțiilor publice, cu modificările şi completările ulterioare;

Având în vedere prevederile pct. 42 din Ordinul Ministrului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

Având în vedere Raportul de Specialitate al Spitalului Municipal Sighişoara cu nr. 87/11.01.2016, înregistrat la Municipiul Sighişoara cu nr. 463/11.01.2016, prin care se propune casarea mijloacelor fixe şi a obiectelor de inventar din evidenţele Spitalului Municipal Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate; 

În temeiul prevederilor art. 36 alin. (2) lit. c) şi alin. (9), art. 45 alin. (3) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
      HOTĂRĂŞTE:


Art. 1. Se aprobă casarea obiectelor de inventar aflate în evidenţa Spitalului Municipal Sighişoara, în sumă totală de 70.184,49 lei, conform anexei nr. 1, care face parte integrantă din prezenta hotărâre.


Art. 2. Se aprobă casarea mijloacelor fixe aflate în evidenţa Spitalului Municipal Sighişoara, în sumă totală de 641.366,78 lei, conform anexei nr. 2, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.


Art. 4. Prin grija d-nei Anca Bizo, Secretar al Municipiului Sighișoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Județului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

            Claudiu Pop
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia economică;

  3 ex. Spitalul Municipal Sighişoara.

10 ex. 

B.A.
